**Helklaff for LIQUI MOLYs første globale nettkampanje**

Kampanjen fra den kjente eksperten på oljer og additiver gikk sin seiersgang på 50 språk i 128 land

**Februar 2019 – Den tyske eksperten på oljer og additiver LIQUI MOLY høstet stor suksess med sin første globale nettkampanje. Selskapet hadde et mål om én milliard visninger. «Det gikk imidlertid så bra at vi til slutt kom opp i 1,6 milliarder visninger», forteller daglig leder Ernst Prost.**

LIQUI MOLY valgte bevisst å gå bredt ut med den tre måneder lange digitalkampanjen. Den kjørte på 50 språk i 128 land. Tyngdepunktene var selvsagt det tyske hjemmemarkedet og sterke internasjonale markeder som USA. Kampanjen gikk imidlertid også i Togo, Mongolia og på Haiti.

«På den måten styrket vi den internasjonale merkevarebevisstheten for LIQUI MOLY samtidig som vi støttet de lokale forhandlerne våre», forklarer Ernst Prost. Forhandlerne kunne dessuten slå seg med i kampanjen for å få ekstra PR. «Uten at det kostet dem et øre», poengterer den daglige lederen.

Som del av kampanjen ble det arrangert en konkurranse der premiene var eksklusive byreiser med VIP-billetter til et rally i motorsykkel-VM MotoGP. LIQUI MOLY har vært representert på MotoGP i en årrekke. Til sammen deltok mer enn 85 000 personer fra hele verden i konkurransen. De heldige vinnerne ble John Jester fra Easley i South Carolina i USA (reise til Berlin), Frank Stege-Schilly fra Düsseldorf i Tyskland (reise til New York) og Vicko Peovic fra Sabetta i Russland (reise til Malaysia). LIQUI MOLY vant på sin side mer enn 25 000 nyhetsbrevabbonenter.

«Kampanjen var en suksess over hele linjen», konkluderer Ernst Prost. «Med den har vi også vist konkurrentene hva vi er gode for.»

**Om LIQUI MOLY**

LIQUI MOLYs unikt rikholdige bilkjemiske sortiment omfatter rundt 4000 produkter: motoroljer og additiver, fett og pastaer, sprayer og bilpleie, klebe- og tetningsmidler. LIQUI MOLY, som ble grunnlagt i 1957, utvikler og produserer utelukkende i Tyskland. Selskapet er der ubestridt markedsleder på additiver, og blir gang på gang stemt frem som beste oljemerke. Selskapets produkter forhandles i 120 land, og omsetningen i 2018 kom på 545 millioner euro.

**Kontaktinformasjon:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

peter.szarafinski@liqui-moly.de